Bașcana Găgăuziei va fi judecată pentru că ar fi acceptat bani de la un "grup criminal organizat". Ea suține că dosarul e fabricat la ordinul Maiei Sandu
Procuratura Anticorupție din Republica Moldova a anunțat miercuri că a finalizat urmărirea penală și a trimis-o în judecată pe Evghenia Guțul, guvernatoarea Găgăuziei, pe motiv că ar fi acceptat cu bună știință bani din partea unui grup criminal organizat. Într-o primă reacție, bașcana autonomiei găgăuze susține că dosarul este fabricat și ar fi fost demarat „la ordinul Maiei Sandu”, președinta țării.